EkBass/fiwiki-20250220-pages-articles huggingface dataset:
Vastavirta-klubi

thumb|Vastavirta-klubi. Vastavirta-Klubi on Tampereen Ylä-Pispalassa sijaitseva vaihtoehtoinen rock-klubi, jonka ovat perustaneet yhteistyössä Vastavirta ry ja Tahdonvoima Osuuskunta. Vastavirta-klubilla esiintyy underground-henkisiä yhtyeitä ja siellä järjestetään säännöllisesti myös taide-, valokuva- yms. näyttelyitä. Vuoden 2005 alussa toimintansa aloittanut Vastavirta-klubi on osoitus punkin parissa vallitsevasta "tee se itse" -hengestä. Klubi rakennettiin talkoohengellä kodinkoneliikkeen vanhoihin tiloihin ja sitä pyörittämään perustettiin osuuskunta, joka muodostuu vaihtoehtoiseen musiikkiin keskittyneen Vastavirta ry:n aktiiveista. Vastavirta-klubista on musiikkipiireissä tullut arvostettu keikkapaikka ja Suomen punk-kulttuurille se on merkittävä, sillä vastaavia klubeja on Suomessa vähän. Vuonna 2010 Vastavirran yläkertaan avattiin Terassi-Pub Yläkerta, josta on muodostunut paikallisten asukkaiden "olohuone". ==Lähteet== * Vastavirta- klubin kotisivut * Aviisi 03/2005: "Omatoimisuus on Vastavirtaklubin voima" Luokka:Ravintolat Tampereella Luokka:Tampereen musiikki Luokka:Ylä-Pispala
Tod Howarth

Tod Howarth on yhdysvaltalainen muusikko, joka tunnetaan parhaiten KISS- yhtyeen entisen kitaristi Ace Frehleyn perustaman hard rock -yhtye Frehley's Cometin laulajana, rytmikitaristina ja kosketinsoittajana. Howarthin ensimmäinen yhtye oli 707, jossa hän soitti vuodesta 1980 vuoteen 1983. Hän on myös esiintynyt Cheap Trickin ja Ted Nugentin kanssa ja julkaissut neljä sooloalbumia. == Sooloalbumit == *Silhouette (1996) *Cobalt Parlor (1997) *West of Eight (2000) *Winter == Aiheesta muualla == * KISS Asylumin haastattelu * Tod Howarthin keskeneräiset kotisivut Luokka:Yhdysvaltalaiset laulajat Luokka:Yhdysvaltalaiset kitaristit Luokka:Syntymävuosi puuttuu Luokka:Elävät henkilöt
White Tiger

White Tiger oli hard rock -yhtye KISSin entisen kitaristin Mark St. Johnin perustama yhtye. Yhtyeen alkuperäiskokoonpanoon kuului hänen itsensä lisäksi Black Sabbathin entinen laulaja David Donato, Markin vanhempi basistiveli Michael Norton ja rumpali Brian James Fox. Yhtye julkaisi kaksi albumia, eikä siitä ole kuultu toisen albumin julkaisun jälkeen melkein mitään. Mark St. John kylläkin kuoli aivoverenvuotoon 5. huhtikuuta 2007. == Diskografia == * * == Aiheesta muualla == * Mark St. John "yhtyesukupuu" Luokka:Yhdysvaltalaiset glam metal -yhtyeet Luokka:Yhdysvaltalaiset hard rock -yhtyeet
Leiopelma pakeka

Leiopelma pakeka on yksi Uuden-Seelannin neljästä primitiivisestä sammakkoeläimestä. L. pakeka elää vain kahdella pienellä, Maudin ja Motuaran, saarella Marlborough Soundsilla Uuden-Seelannin Eteläsaaren pohjoisosissa. Sammakolla on esihistoriallinen häntälihas, vaikkei sillä häntää olekaan. Sen silmät ovat pyöreät ja sillä ei ole ulkoista tärykalvoa. Sammakot eivät elä nuijapäävaihetta, vaan ne kehittyvät munassa olevan hyytelömäisen massan sisällä, joten ne eivät tarvitse kehittyäkseen vettä, jossa uida. Sen sijaan aikuiset sammakot tarvitsevat ehdottomasti kostean elinympäristön, sillä ne kuolevat nopeasti kuivissa olosuhteissa. Sammakot elävät yleensä kosteissa onkaloissa lohkareiden alla suojassa. L. pakeka -sammakkoa on vaikea löytää harvinaisuutensa vuoksi sekä siksi, että niiden suojaväri on hyvä, ne ovat yöeläimiä eivätkä ne kurnuta. Sammakot ovat tavallisimmin tummanruskeita ja niissä on vaaleanruskeita sekä tummia laikkuja. == Suojelu == Vuoteen 1996 asti sammakoita eli ainoastaan Maudin saarella. Koska elinala oli erittäin pieni ja mahdollisen luonnonkatastrofin sattuessa olisi laji voinut kuolla sukupuuttoon, noin 300 sammakkoa siirrettiin 25 kilometrin päähän Motuaran saarelle.Amphibia Web == Lähteet == Luokka:Sammakkoeläimet Luokka:Uhanalaiset sammakkoeläimet
Palacio Legislativo

thumb|300px|Palacio Legislativo Montevideossa. Palacio Legislativo on Uruguayn parlamenttirakennus. Se sijaitsee maan pääkaupungissa Montevideossa. Rakennuksen rakennustyöt käynnistettiin vuonna 1908, ja ne saatiin päätökseen vuonna 1925. Uusklassista arkkitehtuuria edustava rakennus vihittiin virallisesti käyttöön 25. elokuuta vuonna 1925, kun Uruguayn itsenäisyysjulistuksesta tuli kuluneeksi sata vuotta. == Aiheesta muualla == * Tietoa rakennuksesta Uruguayn parlamentin virallisilla sivuilla Luokka:Parlamenttitalot Luokka:Uruguayn rakennukset ja rakennelmat Luokka:Montevideo Luokka:Uusklassinen arkkitehtuuri
Vaaleanpunaisen pantterin jäljillä

Vaaleanpunaisen pantterin jäljillä on vuonna 1982 ensi-iltansa saanut Vaaleanpunainen pantteri -sarjan elokuva. Se on järjestyksessään sarjan kuudes. Elokuva tehtiin edesmenneen, aikaisemmissa Pantteri-elokuvissa esiintyneen Peter Sellersin muistoksi. Vaaleanpunaisen pantterin jäljillä koostuu lähinnä aikaisemmista elokuvista pois leikatuista kohtauksista, joilla saatiin myös Sellersin esittämä komisario Clouseau mukaan elokuvaan vielä kerran. Sellersiä lukuun ottamatta mukana elokuvassa on joukko vanhoja Pantteri-sarjan näyttelijöitä, kuten Herbert Lom, Burt Kwouk, Graham Stark, sekä André Maranne. Elokuvaa tuotettiin samaan aikaan kuin sen jatko-osaa Vaaleanpunaisen pantterin kirous. ==Juoni== Elokuvassa palataan taas kerran elokuvasarjan alkulähteille, sillä filmin alussa arvokas timantti nimeltä Vaaleanpunainen pantteri varastetaan. Kömpelö ranskalaisetsivä Jacques Clouseau alkaa tutkia jälleen tapausta ja epäilykset kohdistuvat jo kolmannen kerran Vaaleanpunaisen pantterin historiassa Sir Charles Lyttoniin (David Niven), jota Clouseau lähtee etsimään Englannista. Matkalla hänen lentokoneensa kuitenkin haaksirikkoutuu ja Clouseau katoaa salaperäisesti jälkiä jättämättä. Yleisesti Clouseaun uskotaan kuolleen, mutta toimittaja Marie Jouvet (Joanna Lumley) epäilee Clouseaun olevan hengissä ja piileskelevän jossakin. Jouvet haastattelee Clouseaun ystäviä ja vihamiehiä, jotka muistelevat Clouseauta ja kertovat hänen elämänsä vaiheista. Haastateltavina ovat mm. Clouseaun kiinalainen miespalvelija Cato Fong (Burt Kwouk), ylikomisario ja Clouseaun esimies Charles Dreyfus (Herbert Lom), Clousean isä (Richard Mulligan) ja Clouseaun entinen avustaja Hercule Lajoy (Graham Stark). Ääneen pääsevät myös Clouseaun useiden epäilysten kohde, herrasmiesvaras Lytton (David Niven) ja tämän nykyinen ja Clouseaun entinen vaimo (Capucine). == Roolit == ==Arvioita== Video-oppaassa vuodelta 1994 Asko Alanen sanoo itse elokuvan tarjoavan paljon ennennäkemätöntä törmäilyä, mutta hänestä kehyskertomus haastatteluineen ei toimi. Hän antaa elokuvalle kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever antaa elokuvalle kaksi tähteä neljästä.Trail of the Pink Panther, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Lähteet== Luokka:Vaaleanpunainen pantteri -elokuvat Luokka:Vuoden 1982 brittiläiset elokuvat Luokka:Blake Edwardsin ohjaamat elokuvat
Kadonnut maailma

Kadonnut maailma tai The Lost World tarkoittaa seuraavia asioita: * Kadonnut maailma (The Lost World), Arthur Conan Doylen romaani vuodelta 1912 * Kadonnut maailma (The Lost World), Michael Crichtonin romaani vuodelta 1995 * Kadonnut maailma (The Lost World), Doylen romaaniin perustuva elokuva vuodelta 1925 * Kadonnut maailma (The Lost World), Doylen romaaniin perustuva elokuva vuodelta 2001 * Kadonnut maailma: Jurassic Park (The Lost World: Jurassic Park), Crichtonin romaaniin perustuva elokuva vuodelta 1997
Palacio Salvo

Palacio Salvo on rakennus Uruguayn pääkaupungissa Montevideossa, Plaza Independencia -aukion laidalla. Sen on suunnitellut italialaissyntyinen arkkitehti Mario Palanti. Rakennus valmistui vuonna 1928, ja 84 metriin kohoavana se oli tuolloin Etelä-Amerikan korkein rakennus. Siinä on yhteensä 27 kerrosta. == Aiheesta muualla == * Structurae.de - Palacio Salvo * Emporis.com - Palacio Salvo Luokka:Uruguayn rakennukset ja rakennelmat Luokka:Montevideo
Phyllis Curtin

Phyllis Curtin (o.s. Smith; 3. joulukuuta 1921 Clarksburg, Länsi-Virginia – 4. kesäkuuta 2016 Great Barrington, Massachusetts) oli yhdysvaltalainen sopraanolaulaja. Curtin syntyi Länsi-Virginiassa ja antoi oopperadebyyttinsä Lisan roolissa Pjotr Tšaikovskin teoksessa Patarouva Bostonissa vuonna 1946. Hän piti ensimmäisen resitaalinsa New Yorkin Town Hallissa 1950. Curtin esiintyi uransa aikana mm. New Yorkin kaupunginoopperassa, Teatro Colónissa, Wienin valtionoopperassa ja Milanon La Scalassa. Metropolitan-oopperan- debyyttinsä hän teki vuonna 1961. Curtin loi myös akateemisen uran työskentelemällä dekaanina Yalen yliopistossa vuodesta 1974 ja Bostonin yliopistossa 1981–1997. Hän vetäytyi lavalta vuonna 1984. Curtin kuoli 94-vuotiaana Massachusettsin Great Barringtonissa 4. kesäkuuta 2016. ==Lähteet== Luokka:Yhdysvaltalaiset oopperalaulajat Luokka:Sopraanot Luokka:Vuonna 1921 syntyneet Luokka:Vuonna 2016 kuolleet
Eaten Back to Life

Eaten Back to Life on Cannibal Corpsen ensimmäinen studioalbumi. Se julkaistiin 17. elokuuta 1990 Metal Blade Recordsin kautta. Albumi oli kielletty Saksassa (sensuroituja versioita oli saatavilla, mutta kielto kumottiin kesäkuussa 2006) ja muissa maissa väkivaltaisen kannen takia. Glen Benton yhtyeestä Deicide ja Francis H. Howard yhtyeestä Opprobrium lauloivat taustat kappaleissa "A Skull Full of Maggots" ja "Mangled". Remasteroitu versio albumista sisältää videon "Born in a Casket (live)". ==Kappaleet== # # # # # # # # # # # # == Aiheesta muualla == * * Luokka:Vuoden 1990 esikoisalbumit Luokka:Cannibal Corpsen albumit
Butchered at Birth

Butchered at Birth on Cannibal Corpsen toinen studioalbumi. Metal Blade Records julkaisi sen vuonna 1991. Albumi oli kielletty Saksassa (sensuroituja versioita oli saatavilla, mutta kielto kumottiin kesäkuussa 2006) ja muissa maissa väkivaltaisen kannen takia. CD:n 5. kappale Covered With Sores kuuluu lähes poikkeuksetta jokaiseen bändin keikkasettiin. Remasteroitu versio sisältää myös videon Covered With Sores (live). ==Kappaleet== # # # # # # # # # # == Aiheesta muualla == * * Luokka:Vuoden 1991 albumit Luokka:Cannibal Corpsen albumit
Siltasaarelaiset

Siltasaarelaiset oli Suomen Sosialidemokraattisessa Puolueessa (SDP) 1900-luvun alussa vaikuttanut vasemmistolainen luokkataistelua korostanut suuntaus. Ryhmän alkuperäinen keskushenkilö oli Työmies-lehden päätoimittaja Edvard Valpas, joka tunnettiin myös lempinimellä "Siltasaaren paavi", sillä lehden toimitus sijaitsi Helsingin Siltasaaressa. Siltasaarelaisiin liittyivät monet vuoden 1905 suurlakon myötä työväenliikkeeseen tulleista niin sanotuista marraskuun sosialisteista, muun muassa Otto-Wille Kuusinen, Yrjö Sirola, Kullervo Manner ja Edvard Gylling. Ryhmään on laskettu kuuluviksi myös muun muassa Adolf Taimi ja Eero Haapalainen. Siltasaarelaisten ryhmä oli keskeisissä asemissa SDP:n johdossa erityisesti vuonna 1917 ja he vaikuttivat merkittävästi Suomen sisällissotaan johtaneeseen kehitykseen sekä kohosivat sodan aikana Suomen kansanvaltuuskunnan johtoon. Valpas tosin ei halunnut enää tällöin seurata entisiä oppilaitaan. Sodan jälkeen monet siltasaarelaiset sosiaalidemokraatit jättivät SDP:n ja perustivat Suomen Kommunistisen Puolueen. Luokka:Suomen Sosialidemokraattinen Puolue
Hello

Hello voi viitata ainakin seuraaviin: * Hello, lentoyhtiö * Hello, brittiläinen lehti * Ernest Hello (1828–1885), ranskalainen arvostelija == Musiikki == * Hello! Project, japanilainen muusikkoryhmä * Hello, brittiläinen glam rock -yhtye * Hello Saferide, ruotsalainen indie-pop-yhtye ;Albumit * Hello!, Status Quon albumi vuodelta 1973 * Hello, Poen albumi vuodelta 1995 * Hello, The Capesin albumi vuodelta 2005 * Hello, After Edmundin albumi vuodelta 2008 * Hello, Tristan Prettymanin albumi vuodelta 2008 ;Kappaleet * ”Hello”, Lionel Richien kappale vuodelta 1984 * ”Hello”, Oasiksen kappale vuodelta 1995 * ”Hello”, Martina Solveigin kappale vuodelta 2010 * ”Hello”, Adelen kappale vuodelta 2015 == Katso myös == *Hello Kitty, japanilainen kuvitteellinen kissahahmo *Hello! Morning, japanilainen televisiosarja
Scuderia Toro Rosso STR2

Scuderia Toro Rosso STR2 on Formula 1 -auto, jota Toro Rosso -talli käytti kaudella 2007. Auto julkistettiin 13. helmikuuta 2007 Barcelonassa. Kilpakuljettajina toimivat italialainen Vitantonio Liuzzi ja yhdysvaltalainen Scott Speed. Speed kuitenkin sai potkut tallista Euroopan GP:n jälkeen. Hänet korvasi BMW Sauberilla debyyttinsä Yhdysvaltain GP:ssä tehnyt saksalainen Sebastian Vettel. == Kiista autosta == Spyker-talli protestoi Malesian GP:n yhteydessä Toro Rosson STR2-autoa, koska auto muistuttaa heidän mielestään liikaa Red Bullin autoa. Protesti kuitenkin hylättiin, koska FIA:n katsastajat katsoivat asian olevan päätäntävaltansa ulottumattomissa. Kiistaa herättänyt pykälä siitä, että talli ei saa ostaa runkoa toiselta osanottajalta, ei ole F1:n säännöissä vaan tallien ja FIA:n välisessä Concorde-sopimuksessa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus Toro Rosso Ferrari AUS MAL BHR ESP MON CAN USA FRA GBR EUR HUN TUR ITA BEL JPN CHN BRA 8 7. Vitantonio Liuzzi 14 17 Kesk. Kesk. Kesk. Kesk. 17† Kesk. 16† Kesk. Kesk. 15 17 12 9 6 13 Scott Speed Kesk. 14 Kesk. Kesk. 9 Kesk. 13 Kesk. Kesk. Kesk. Sebastian Vettel 16 19 18 Kesk. Kesk. 4 Kesk. Toro Rosso Ferrari AUS MAL BHR ESP TUR MON CAN FRA GBR GER HUN EUR BEL ITA SIN JPN CHN BRA 39 6. Sébastien Bourdais 7† Kesk. 15 Kesk. Kesk. Sebastian Vettel Kesk. Kesk. Kesk. Kesk. 17 == Lähteet == == Aiheesta muualla == Luokka:Formula 1 -kausi 2007 Luokka:Formula 1 -kausi 2008 Luokka:Toro Rosson Formula 1 -autot
Työtodistus

Työtodistus on työsuhteen päättyessä työntekijän pyynnöstä hänelle annettava todistus työsuhteesta, joka sisältää vähintään työnantajan ja työntekijän nimen, työsuhteen alku- ja loppuajan.Työsopimuslaki 6. luku 7. §. Finlex Lisäksi siinä on työnantajan edustajan allekirjoitus sekä mahdolliset leimat. Työnantaja ei voi kieltäytyä antamasta työtodistusta, ja hänet voidaan velvoittaa siihen sakon uhalla, mutta velvollisuus koskee vain suppeasisältöistä todistusta. Työntekijän pyytämättä siihen ei saa merkitä arvolauseita eli työsuhteen päättymisen syyn tai arvion työntekijän työtaidosta tai käytöksestä. Rangaistavaksi merkintä tulee kuitenkin vain, jos se on sisällöltään negatiivinen, vaikka se pitäisi paikkansa. Työtodistukseen voidaan sisällyttää työntekijän pyynnöstä myös työsuhteen päättymisen syy (esimerkiksi tuotannollis-taloudelliset syytTyötodistus. Esimiesliitto.) sekä arviointiosio, johon työnantaja arvioi työntekijän käytöstä ja työtaitoa. Arvioinnin sisältävää todistusta kutsutaan laajaksi työtodistukseksi. Työnantaja on velvollinen antamaan työntekijälle työtodistuksen myös työsuhteen päättymisen jälkeen 10 vuoden ajan. Laajaa työtodistusta ei kuitenkaan tarvitse enää 5 vuoden jälkeen antaa ellei työnantaja itse niin halua. Työnantajalla ei ole velvollisuutta antaa työtodistusta työsuhteen jatkuessa eli niin sanottu "välitodistusta", vaan vasta työsuhteen päättyessä. Työtodistukseen ei saa merkitä poissaoloja tai perhevapaita eikä äitiyslomaa. Työtodistusta yleensä tarvitaan haettaessa seuraavaa työpaikkaa tai todistaakseen olevansa työtön esimerkiksi työ- ja elinkeinotoimistossa. Työtodistusmalleja löytyy muun muassa eri tekstinkäsittelyohjelmien asiakirjamalleista sekä internetpalveluista. == Katso myös == *Irtisanoutuminen *Työsopimus ==Lähteet== Luokka:Työ
Hans Fischer

Hans Fischer (27. heinäkuuta 1881 Frankfurt am Main – 31. maaliskuuta 1945 München) oli saksalainen kemisti. Hän sai Nobelin kemianpalkinnon vuonna 1930 klorofyllin tutkimisesta ja verihiukkasten kuten bilirubiinin ja hemiryhmän sisältävien yhdisteiden synteesistä. Fischer opiskeli lääketiedettä sekä kemiaa ensin Lausannen yliopistossa ja myöhemmin Marburgissa. Hän valmistui vuonna 1904, ja vuonna 1908 hänestä tuli lääketieteen tohtori. Aluksi Fischer työskenteli Münchenissä, josta siirtyi opiskelemaan Emil Fischerin johdolla kemiaa. Myöhemmin hän opetti lääketiedettä ja fysiologiaa Münchenissä. Vuonna 1916 hän siirtyi Innsbruckin yliopistoon lääketieteellisen kemian professoriksi. Innsbruckista hän siirtyi Wieniin 1918. Vuodesta 1921 aina kuolemaansa saakka hän toimi orgaanisen kemian professorina Münchenin Technische Hochschulessa. Fischerin tärkeimmät tieteelliset työt koskivat veren ja sapen pigmenttejä, lehtivihreää sekä pyrrolia, yhdistettä, joka on näiden pigmenttien pohjana. Fischer meni naimisiin Wiltrud Haufen kanssa vuonna 1935. Fischer teki itsemurhan 31. maaliskuuta 1945, kun hänen työnsä ja instituuttinsa tuhoutuivat Münchenissä toisen maailmansodan viimeisinä päivinä. == Aiheesta muualla == * Fischerin elämäkerta Nobel-säätiön sivuilla Luokka:Nobelin kemianpalkinnon saajat Luokka:Saksalaiset kemistit Luokka:Itsemurhan tehneet Luokka:Vuonna 1881 syntyneet Luokka:Vuonna 1945 kuolleet
Ketolanperän koulu

Ketolanperän koulu on Kempeleen kunnassa Ketolanperän kylässä sijaitseva peruskoulu. Koulu sijaitsee noin seitsemän kilometriä Kempeleen keskustaajamasta kaakkoon, Tyrnävälle johtavan Ketolanperäntien ja Rajakorven kylään johtavan Luonungintien risteyskohdassa. Vuonna 1938 perustettu koulu aloitti toimintansa alun perin kansakouluna.Hiltunen 1983, s. 78. Koulun pihapiirissä sijaitsevat alkuperäinen vuonna 1938 valmistunut koulurakennus sekä vuonna 1993 valmistunut uusi eli nykyinen koulu. Koulussa opiskelee lukuvuonna 2023–2024 87 oppilasta. Opetusta järjestetään esikoulussa sekä vuosiluokilla 1–4. Alueen vanhemmat oppilaat opiskelevat Ylikylän koululla. Koulun rehtorina toimii Jarkko Sillanpää. ==Historiaa== 1930-luvulla Ylikylän kansakoulun oppilasmäärien kasvatessa Ketolanperälle rakennettavan kansakoulun perustamisuunnitelma otettiin esille, mutta lykättiin aina vuoteen 1936 asti. Ennen kuin kouluhallitus ehti ottaa kantaa kunnanvaltuuston päätökseen, ryhdyttiin koulun rakentamista kunnassa kiirehtimään. Päätös koulun rakentamisesta syntyi vuoden 1937 alussa ilman viiveitä. Koulun paikaksi valittiin Murron ja Luonunginteiden risteys, jossa sijaitsee myös nykyinen koulu. Koulu avattiin syksyllä 1938. Juurussuolla toimineen Metsäalueen koulupiiri siirrettiin 1970-luvun alussa Ketolanperälle. Koulun oppilasmäärä laski kuitenkin rajusti 1970-luvulla, ja näin ollen koulu oli joutumassa lakkautumisuhan alle. 1980-luvulla kuitenkin oppilasmäärä kymmenkertaistui Ketolanperällä, joka johti uuden koulun rakentamiseen vuonna 1993, jonka myötä koulutilat moninkertaistuivat. Uuden koulun suunnitteli arkkitehti Heikki Taskinen, ja sen suunnittelu edusti modernia linjaa, jossa pyrittiin ottamaan huomioon alueen maaseutumaisuus. Samaan pihapiiriin jäänyt vanha koulurakennus peruskorjattiin, ja ulkoasultaan se säilytettiin miltei ennallaan.Hiltunen 1983, s. 115.Paakki 2008, s. 32. Kylätoimintakunta rakensi vuonna 1995 koulun läheisyyteen luontopolun, laavun ja makkaranpaistopaikan talkootyönä.Paakki 2008, s. 16. ==Koulun johtajat ja rehtorit== * Kerttu Ojanlatva (johtajaopettaja, 1950–1951Hiltunen 1983, s. 192.) * Erkki Lindell (johtajaopettaja, 1954–1955) * Iris Heikkinen (johtajaopettaja, 1955–1956) * Irma Huovinen (johtajaopettaja, 1958–1974) * Veikko Salminen (johtajaopettaja (sijainen), 1959–1960) * Teuvo Koskela (johtajaopettaja (sijainen), 1960–1961) * Esko Laapas (johtajaopettaja, 1961–1962Hiltunen 1983, s. 193.) * Paavo Ahola (johtajaopettaja, 1962-1974, 1976–?) * Marja-Leena Oittinen (johtajaopettaja, 1974–1976) * Jukka Ojala (rehtori, 1990-luku) * Päivi Mertaniemi (entinen rehtori, ?) * Jarkko Sillanpää (nykyinen rehtori) ==Lähteet== * * ===Viitteet=== Luokka:Kempeleen oppilaitokset Luokka:Suomen peruskoulut
Samuli Lindelöf

Samuli Lindelöf (s. 18. tammikuuta 1976 Hanko) on suomalainen jalkapalloilija. Hän pelasi 154 Veikkausliiga-ottelua tehden niissä 15 maalia. Lindelöf oli HIK:n kasvatteja, josta hän 1994 siirtyi Turkuun FC Interiin. Lindelöf nousi seurassa suureksi ikoniksi, mistä kertoo sekin, että hänellä on Interin logo tatuoituna rintaansa.http://www.veikkausliiga.hs.prewise.com/News.aspx?type=1&ID;=21753 Lindelöfin pelit Interissä loppuivat toukokuussa 2005 saatuihin selkävammoihin. Kaudella 2006 Lindelöf pelasi kuitenkin vielä Kolmosta FC Bodan paidassa. Kauden 2008 loppupuolella Lindelöf teki toisen paluun, tällä kertaa Kakkosen EIF:ssä 10.9. pelatussa ottelussa Tampereen PP-70:a vastaan.http://www.canews.fi/se/sport/index.html?id=4963 == Lähteet== Luokka:Suomalaiset jalkapalloilijat Luokka:Veikkausliigan legendat Luokka:Vuonna 1976 syntyneet Luokka:Elävät henkilöt
EMC

EMC voi tarkoittaa seuraavaa: * talotekniikka () * sähkömagneettinen yhteensopivuus () ** EMC-direktiivi * EMC Group, Suomalainen talotekniikka- alan yritys * EMC Corporation, IT-yritys * kasveilla alkiorakon emosolu () * Enhanced Machine Controller, Linuxille tehty tietokoneohjelma muun muassa cnc- koneideden, robottien ja muiden mekaanisten laitteiden numeeriseen ohjaukseen.
Pictured Within

Pictured Within on Jon Lordin vuonna 1998 julkaisema sooloalbumi. == Kappaleet == Part 1: The Valley # # # Part 2: Blue Sky Dreams # # # Part 3: Heroes and Heroines # * # # Part 4: Beneath a Higher Heaven # * # # Luokka:Vuoden 1997 albumit Luokka:Jon Lordin albumit
Hello (lentoyhtiö)

thumb|Hellon MD-90 -kone Basel-Mulhousen lentokentällä marraskuussa 2006. Hello AG oli sveitsiläinen charter-lentoyhtiö, jonka pääkonttori sijaitsi Baselissa. Vuonna 2004 toimintansa aloittaneen yhtiön kolme pääliiketoiminta- aluetta olivat charter-lennot, yksittäiset tilauslennot ja wet lease -toiminta. Yhtiöllä oli käytössään kolme McDonnell Douglas MD-90 -lentokonetta. Yhtiö meni konkurssiin vuonna 2012. == Lähteet == ==Aiheesta muualla== *Hellon verkkosivut Luokka:Entiset sveitsiläiset lentoyhtiöt
Trujillon katedraali

Trujillon katedraali () on kirkkorakennus Trujillon kaupungissa, Perussa. Se on rakennettu alun perin vuosina 1647–1666. Vuosina 1768–1781 kirkko rakennettiin uudelleen. Katedraalin alttarikokonaisuudessa yhdistyvät barokin ja rokokoon tyylisuunnat. == Lähteet == Luokka:Katedraalit Luokka:Kristinusko Perussa Luokka:Perun rakennukset ja rakennelmat
Aigai

Aigai (, ) tai Aigaiai (, ) voi viitata seuraaviin paikkoihin antiikin Kreikassa: * Aigai, kaupunki Aioliissa * Aigai, kaupunki Akhaiassa * Aigai, kaupunki Kilikiassa * Aigai, kaupunki Makedoniassa, tunnetaan usein paikan nykyaikaisella nimellä Vergína
Jussi Humaljoki

Jussi Humaljoki on suomalainen näyttelijä ja laulaja. Hän on näytelmäroolien lisäksi tehnyt äänirooleja elokuviin Karvinen ja Hain tarina, sekä animaatiosarjaan Jake Long – amerikkalainen lohikäärme. ==Aiheesta muualla== * * Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Night of the Living Dead (vuoden 1990 elokuva)

Night of the Living Dead on Tom Savinin ohjaama zombielokuva ja uudelleenfilmatisointi samannimisestä vuoden 1968 elokuvasta. Elokuvan ensi- ilta oli 19. lokakuuta 1990. Elokuva seuraa pääosin alkuperäisen elokuvan juonta, mutta muutamia kohtia ja ennen kaikkea lopetusta on muutettu. Elokuvassa Barbaralla on myös suurempi rooli kuin vuoden 1968 elokuvassa. Tämä johtuu siitä että vielä 1960-luvulla naiset eivät vielä olleet toimintaelokuvien pääosissa. Elokuva kiellettiin sisältämän väkivallan takia muun muassa Suomessa, jossa se sai televisio ensi-iltansa vasta vuonna 2007. == Juoni == Sisarukset Barbara ja Johnnie käyvät kuolleen äitinsä haudalla. Zombiksi muuttunut vanha mies hyökkää Barbaran kimppuun ihmislihaa himoten. Johnny pelastaa Barbaran, mutta kuolee itse. Barbara pakenee ja päätyy autiolle talolle, jossa on lisää eläviä kuolleita. Ben-niminen mies saapuu kuorma-autollaan maatilalle. Barbara ja Ben taistelevat zombeja vastaan sekä laudoittavat ovia ja ikkunoita. Kellarista löytyy myös muita ihmisiä, Tom ja Judy sekä pariskunta Harry ja Helen Cooper. Coopereiden tytär Sarah on haavoittunut ja sairastunut zombien hyökkäyksestä. Ben ja Harry riitelevät siitä, miten he selviytyisivät tilanteesta. Harry kannattaa linnoittautumista kellariin, mutta Ben haluaisi taistella zombeja vastaan ja etsiä muita ihmisiä. Kun he huomaavat, että zombit alkavat lähestyä, he laudoittavat ikkunoita ja ovia umpeen entistä enemmän. Harry ei suostu auttamaan, ja hän linnoittautuu kellariin perheensä kanssa. Ben ja Tom kehittelevät suunnitelman, jonka mukaan Ben saa tehtäväkseen hätistää zombeja tulisoihdulla, jotta Tom ja Judy pääsevät hakemaan polttoainetta ulkoa. Ben putoaa auton kyydistä ja soihtu jää autoon. Tom ei saa autoon bensiiniä, koska huoltoaseman avaimet puuttuvat. Hän hätääntyy ja ampuu bensa-automaatin hajalle. Soihtu sytyttää polttoaineen tuleen, ja auto leimahtaa liekkeihin Tomin ja Judyn ollessa auton sisällä. He yrittävät paeta, mutta auto räjähtää. Barbara ja Harry taistelevat kivääristä, ja Harry pakottaa vaimonsa takaisin kellariin. Sarah on muuttunut zombiksi ja puree Heleniä. Ben onnistuu palaamaan taloon ja ampuu zombiksi muuttuneen Sarahin. Harry sekoaa ja ampuu Beniä, joka haavoittuu ja käskee Barbaran paeta. Talon ulkopuolelle päästyään Barbara kuulee laukauksia. Kun zombit murtautuvat taloon, Harry pakenee ullakolle ja haavoittunut Ben kellariin, jossa hän ampuu zombiksi muuttuneen Helenin. Ben löytää ironisesti kellarista huoltoaseman avaimet, mutta myöhemmin yöllä hän kuolee. Barbara kohtaa metsässä suuren joukon ihmisiä, jotka alkavat tuhota zombilaumaa. Aamuun mennessä he ovat talolla, josta Barbara pakeni. Murtautuessaan kellariin zombiksi muuttunut Ben joutuu ammutuksi. Harry saapuu alakertaan ja luulee pelastuneensa, mutta Barbara ampuu hänet kostoksi Benin kuolemasta. == Pääosissa == Luokka:Zombielokuvat Luokka:Vuoden 1990 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset uudelleenfilmatisoinnit
Karvinen 2

Karvinen 2 (Garfield: A Tail of Two Kitties) on jatko-osa vuonna 2004 ilmestyneelle Karvinen-elokuvalle. Elokuvan on ohjannut Tim Hill. ==Tarina== Karvinen matkustaa koirakaverinsa Oskun kanssa salaa isäntänsä Eskon mukana Lontooseen. Englannissa asuu myös hänen kaksoisolentonsa Prinssi XII, joka on juuri perinyt edesmenneeltä omistajaltaan Lady Eleanorilta hienon Carlylen linnan. Mutta perimysjärjestyksessä seuraava Lordi Dargis heittää Prinssin korissa jokeen, jotta saisi linnan itselleen ja voisi rakentaa tiluksille hotellin. Linnan hovimestari Smithee kuitenkin löytää Karvisen Lontoosta ja vie hänet Carlylen linnaan luullen tätä Prinssiksi. Samalla oikea Prinssi ajelehtii Lontooseen ja törmää siellä Karvisen omistajaan Eskoon, joka taasen luulee tämän olevan Karvinen ja kissat vaihtavat paikkaa keskenään. Karvinen pääsee hienoon linnaan isännäksi, ja alamaisinaan hänellä on lauma karjapihan eläimiä. Eläimet kuitenkin uskottelevat Karviselle tämän olevan kadonnut siniverinen kissa, jotta Karvista luultaisiin Prinssiksi ja Dargis ei voisi ajaa heitä pois linnasta. ===Rooleissa=== ====Suomen äänirooleissa==== == Vastaanotto == Elokuva ei saanut erityisen hyvää vastaanottoa. Rotten Tomatoes -sivustolla elokuva sai 43-prosenttisesti hyväksvän arvion yleisöarvostelujen perusteella. Kriitikoiden arvio oli vain 12 prosenttia. == Lähteet == Luokka:Karvinen-elokuvat Luokka:Vuoden 2006 yhdysvaltalaiset elokuvat Luokka:Yhdysvaltalaiset perhe-elokuvat Luokka:Tim Hillin ohjaamat elokuvat Luokka:20th Century Foxin elokuvat
Wells Fargo

Wells Fargo & Company on yhdysvaltalainen rahoitusalan suuryritys, jonka päätoimialoja on vähittäispankkitoiminta, liikepankkitoiminta ja investointipankkitoiminta. Nykyinen Wells Fargo & Co. syntyi vuonna 1998 silloisen Wells Fargo & Co:n ja Norwest Corporationin fuusion seurauksena. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Wells Fargo & Co. oli vuonna 2016 sijalla 7 ollen samalla kolmanneksi suurin yhdysvaltalainen pörssiyritys. Pankin markkina-arvo oli 256 miljardia Yhdysvaltain dollaria (toukokuussa 2016) ja liikevaihto 91,43 miljardia USD (2015). Vuoden 2015 lopussa henkilökuntaa suurpankilla oli 264 700. Taseensa perusteella (1 787,63 mrd. USD) pankki luokiteltiin vuonna 2016 maailman 11. suurimmaksi julkisesti noteeratuksi pankiksi (edellisvuonna sijalla 14). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). Tammikuussa 2018 yritys oli Yhdysvaltojen toiseksi suurin asuntolainoittaja.https://www.sfchronicle.com/business/networth/article/Quicken- Loans-bests-Wells-Fargo-in-key-part-of-12544569.php ==Historiaa== Wells Fargo oli alun perin postivaunuistaan tunnettu kuljetusyhtiö Yhdysvaltojen itä- ja länsirannikon välillä. Sen perustivat Henry Wells ja William Fargo vuonna 1852. Yrityksellä on 11 sen historiasta kertovaa museota eri puolilla Yhdysvaltoja: Pennsylvanian Philadelphiassa, Pohjois-Carolinan Charlottessa, Minnesotan Minneapolisissa, Coloradon Denverissä, Arizonan Phoenixissä, Kalifornian San Franciscossa, Sacramentossa, San Diegossa ja Los Angelesissa, Oregonin Portlandissa ja Alaskan Anchoragessa. ==Lähteet== ==Aiheesta muualla== Luokka:Yhdysvaltalaiset pankit Luokka:Yhdysvaltalaiset pörssiyhtiöt
Johnny Pacar

Johnny Pacar (oikealta nimeltään John Edward Pacararu, 6. kesäkuuta 1981 Dearborn, Michigan) on yhdysvaltalainen näyttelijä ja muusikko. Pacarin vanhemmat ovat Judith ja John Pacuraru. Pacar aloitti jääkiekon pelaamisen seitsemänvuotiaana ja haaveili pääsystä NHL:ään. Musiikki ja näytteleminen alkoivat kuitenkin kiinnostaa enemmän. Toukokuussa 2001 hän muutti Los Angelesiin. Vuonna 2003 Pacar sai roolin elokuvasta Purgatory House. Hän on esiintynyt myös muun muassa televisiosarjassa Lento 29. Pacar näytteli myös Todistettavasti syyllisen jaksossa ”Verilöyly”. Pacar esiintyi vuonna 2005 elokuvassa Now You See It.... Hän esitti pääroolin hahmoa Danny Sinclair. Vuonna 2009 Pacar voitti Orlandon elokuvafestivaaleilla parhaan sivuosanäyttelijän palkinnon roolistaan elokuvassa Love Hurts. Pacar soittaa paljon kitaraa, mutta osaa myös soittaa bassoa ja rumpuja sekä laulaa. Hän laulaa ja soittaa kitaraa Forever The Day -nimisessä yhtyeessä.http://www.myspace.com/foreverthedaymusic Pacar on ollut kasvissyöjä 15-vuotiaasta saakka. == Elokuvat == * Purgatory House - Sam (2004) * Kaikki mieheni ex-naiset - Jamal (2004) * Combustion - Jesse Harper (2004) * Now You See It... - Danny Sinclair (2005) * Detroit - Spike (2006) * Lento 29: The Hotel Tango - Cody Jackson (2007) * Wild Child - Roddy (2008) * Front of the Class - Jeff (2008) * Cryptic - Damon (2009) * Love Hurts - Justin Bingham (2009) * The Dead Undead - Travis (2010) * Fort McCoy - Texas Slim (2010) * Zombie Apocalypse - Julien (2011) * Playback - Julian (2012) * Of Light and Darkness - Lusian (2013) == Televisiosarjat == * Amyn lailla - Jason Christopher (2002) * Käytäväpeliä - Boone (2002–2003) * Pelastaja - Adam Whitman (2003) * The Brothers Garcia - Rush Bauer (2003) * George Lopez - Noah (2004) * American Dreams - Jimmy Francis (2003–2004) * Näkijä - Päihtynyt poika (2005) * Todistettavasti syyllinen - Dayton Moore (2006) * Lento 29 - Cody Jackson (2005–2007) * Yli synkän virran - Ben Kensith (2007) * C.S.I. Miami - Nathan Atherton (2007) * Eli Stone - 19-vuotias Eli (2008) * Aavekuiskaaja - Miles Maitland (2009) * Näytön paikka - Damon Young (2009–2010) * Warehouse 13 - Dwayne Maddox (2011) == Musiikkivideot == * Simple Plan – Perfect == Lähteet == * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
Zdeno Cíger

Zdeno Cíger (s. 19. lokakuuta 1969 Martin, Tšekkoslovakia) on slovakialainen entinen jääkiekkoilija ja nykyinen jääkiekkovalmentaja. Hän oli pelipaikaltaan vasen laitahyökkääjä. Cíger edusti kotimaassaan Dukla Trenčíniä ja Slovan Bratislavaa sekä NHL:ssä New Jersey Devilsiä, Edmonton Oilersia, New York Rangersiä ja Tampa Bay Lightningia. Hän pelasi myös Tšekkoslovakian maajoukkueessa. NHL-urallaan hän pelasi yhteensä 352 ottelua, joissa hän teki 94 maalia ja 134 maalisyöttöä. Hänen paras kautensa NHL:ssä oli 1995–1996, jolloin hän teki 31 maalia ja 39 maalisyöttöä. == Saavutukset == * MM-pronssia Slovakian jääkiekkomaajoukkueessa 2003 * MM-pronssia Tšekkoslovakian jääkiekkomaajoukkueessa 1989 ja 1990 * Slovakian jääkiekkomaajoukkueessa 106 ottelua (34 maalia) * Tšekkoslovakian jääkiekkomaajoukkueessa 43 ottelua (13 maalia) * Slovakian Extraliigan mestaruus HC Slovan Bratislavan joukkueessa kaudella 2006/2007 == Lähteet == Luokka:Slovakialaiset jääkiekkoilijat Luokka:Tšekkoslovakialaiset jääkiekkoilijat Luokka:New Jersey Devilsin varaamat pelaajat Luokka:Vuonna 1969 syntyneet Luokka:Elävät henkilöt
Science Fiction (tietokonepeli)

Science Fiction on shoot 'em up -peli, jonka kehitti Bytebusters (osa suurempaa alankomaalaista Aackosoftia). Peli julkaistiin vuonna 1986 MSX - koneille. == Lähteet == * Tiedot otettu pääosin sivulta: Science Fiction (1986, The Bytebusters) Luokka:MSX-pelit Luokka:Vuoden 1986 videopelit
Tom Wentzel

Tom Wentzel (s. 9. syyskuuta 1947 Helsinki) on suomalainen näyttelijä. Hän on Helsingin kaupunginteatterin näyttelijä, joka aloitti uransa Svenska Teaternissa ja Lilla Teaternissa. Vuosina 2002–2003 hän toimi vajaan vuoden Rovaniemen Teatterin johtajana. Wentzel on näytellyt muun muassa televisiosarjoissa Rauta-aika, Hyvä veli ja Hovimäki sekä useissa suomalaisissa elokuvissa, kuten miespääosaa vuoden 1980 unkarilais- suomalaisessa yhteistyöelokuvassa Tullivapaa avioliitto. Wentzel on ollut ääninäyttelijänä useissa piirrossarjoissa ja -elokuvissa sekä mukana monissa Ylen kuunnelmissa ja Radioateljeen tuotannoissa. Wentzel näyttelee Berliinin elokuvajuhlilla 2023 ensi-iltansa saaneessa Mummola-elokuvassa. == Filmografia (elokuvat) == Vuosi Elokuva Rooli 1978 Runoilija ja muusa Freyan rakastaja 1980 Tullivapaa avioliitto Pekka Juhani Eskola, liikemies 1981 Pedon merkki Helmut von Stein, saksalainen yhdysupseeri 1984 Palava enkeli psykiatri Johan Kukkola, "Juhana" 1984 Dirty Story Andersson, Yhtyneen Metallin johtokunnan jäsen 1988 Nuoruuteni savotat Juntunen, IKL:n puhuja 1990 Porttikielto taivaaseen liikemies huvilalla 1991 Uppo-Nalle eläinlääkäri 1996 Tie naisen sydämeen Viktor Bööm 1997 Lunastus Hans Küttner, saksalainen aliupseeri 1997 Palkkasoturi 1. juhla-asuinen 2001 Leijat Helsingin yllä vieras Cedercon juhlassa 2004 Etulinjan edessä 2023 Mummola Lasse == Laulajana == Wentzel on levyttänyt vuonna 2005 albumin Kantelettaren lauluja miehen elämästä (Suomalaisen Kirjallisuuden Seura – SKSCD 7). ==Äänirooleja== Wentzel lukee myös äänikirjoja. ==Lähteet== Luokka:Suomalaiset näyttelijät Luokka:Vuonna 1947 syntyneet Luokka:Elävät henkilöt
Peter, Paul and Mary

Peter, Paul and Mary oli yhdysvaltalainen folk- ja folkrock-trio, joka nousi suosioon 1960-luvulla folkin suosion aallonharjalla. ==Ura== Trion perustivat vuonna 1961 Peter Yarrow (1938–2025), Noel Stookey (1937–) ja Mary Travers (1936–2009). Yarrow ja Stookey säestivät trion laulua kitaroillaan. Yhtyeen suosituimmat kappaleet olivat cover-versioita ajan suosituimmista folkkappaleista, kuten ”This Land Is Your Land”, ”If I Had a Hammer”, ”Blowin’ in the Wind” ja ”And When I Die”, sekä versiot lastenlaulusta ”Puff, the Magic Dragon” ja John Denverin kappaleesta ”Leaving on a Jet Plane”. Yhtye osallistui myös protestilauluillaan 1960-luvun kansalaisoikeusliikkeeseen ja Vietnamin sodan vastustamiseen. Trio hajosi vuonna 1970, kun jäsenet aloittivat soolourat. He palasivat yhteen vuoden 1978 albumillaan Reunion. Trio voitti urallaan viisi Grammya. Heidän viimeinen albuminsa oli In These Times (2003). Mary Travers kuoli vuonna 2009 leukemian kemoterapian aiheuttamiin komplikaatioihin. == Studioalbumit == * Peter, Paul and Mary (1962) * Moving (1963) * In the Wind (1963) * A Song Will Rise (1964) * See What Tomorrow Brings (1965) * The Peter, Paul and Mary Album (1966) * Album 1700 (1967) * Late Again (1968) * Peter, Paul and Mommy (1969) * Reunion (1978) * No Easy Walk to Freedom (1986) * Flowers and Stones (1990) * LifeLines (1995) * In These Times (2003) == Lähteet == == Kirjallisuutta == * == Aiheesta muualla == *Viralliset kotisivut *'Peter, Paul and Mary' Vocal Group Hall of Fame sivusto Luokka:Yhdysvaltalaiset lauluyhtyeet Luokka:Grammy- palkinnon saajat Luokka:Seulonnan keskeiset artikkelit
Yleisurheilu kesäolympialaisissa 1936

Vuoden 1936 kesäolympialaisissa Berliinissä järjestettiin yleisurheilussa 29 kilpailutapahtumaa, 23 miehille ja 6 naisille. == Mitalistit == === Miehet === === Naiset === == Lähteet == *Kansainvälisen Olympiakomitean tulostietokanta == Aiheesta muualla == *
Janina Berman

Janina Berman (s. 9. marraskuuta 1945 Turku) on suomalainen näyttelijä. Hänet muistetaan luultavasti parhaiten talousmamselli Fridan roolista Hovimäki- televisiosarjassa sekä rooleistaan Turun ruotsalaisessa teatterissa. == Elämäkerta == Berman syntyi Turussa vuonna 1945. Hän opiskeli Svenska Teaterskolan i Helsingforsissa vuosina 1966–1969 ja valmistui vuonna 2004 Teatterikorkeakoulusta. Berman on myös opiskellut pantomiimia Ruotsissa ja Suomessa ja opettanut sitä Åbo Amatörteaterföreningissä. Berman on näytellyt Åbo Svenska Teaterissa vuosina 1969–1989, 1992–1999 ja 2001–2011. Sen lisäksi hän on ollut vierailevana näyttelijänä muun muassa Wasa Teaterissa, Svenska Teaternissa ja Teatteri Raivoisissa Ruusuissa. Berman on myös näytellyt useissa televisiosarjoissa ja elokuvissa, joiden lisäksi hän on ollut teatterissa mukana yli sadassa näytelmässä. == Filmografia == === Elokuvarooleja === Elokuva, ohjaaja, vuosi * Tove, Zaida Bergroth, 2020 * Onnenonkija, Ville Jankeri, 2016 * Tyttökuningas, Mika Kaurismäki, 2015 * Elämältä kaiken sain, Mika Kaurismäki, 2015 * Tredje dejten, Herman Karlsson, 2015 * Putoavia enkeleitä, Heikki Kujanpää, 2009 === Televisiorooleja === Ohjelma, ohjaaja, vuosi * Black Widows, Janic Heen, 2016 * Graven, Mikael Marcimain, 2004 * Lasileuka, Zaida Bergroth, 2004 * Hovimäki, Carl Mesterton, 1999 * Koomikon lapsuus, Jonas Cornell, 1992 Lähde: == Lähteet == == Aiheesta muualla == * Bermanin rooleja. Luokka:Suomalaiset näyttelijät Luokka:Vuonna 1945 syntyneet Luokka:Elävät henkilöt
Kadonnut maailma (Michael Crichtonin romaani)

Kadonnut maailma () on vuonna 1995 ilmestynyt Michael Crichtonin tieteis- ja jännitysromaani, joka on jatko-osa vuonna 1990 kirjoitetulle Dinosauruspuistolle. Sen on suomentanut Jaakko Kankaanpää, ja suomennoksen on julkaissut 1996 Otava. Kirjan elokuvasovitus Kadonnut maailma – Jurassic Park valmistui vuonna 1997. == Juoni == Matemaatikko Ian Malcolm toimii professorina arvostetussa yliopistossa, kun rikas paleontologi Richard Levine pyytää häntä liittymään retkikuntaan, jonka matka suuntautuu Costa Ricaan. Mantereelta on löydetty useita dinosauruksen ruumiiksi epäiltyjä ruhoja, jotka Costa Rican hallitus on kuitenkin tuhonnut. Malcolm lupaa lähteä mukaan, jos jotakin todella löytyy. Matkallaan Costa Ricaan Levine löytää yhden dinosauruksen ruumiin, mutta hallitus tuhoaa sen hänen silmiensä edessä. Sattumalta hän kuulee Isla Sornan saaresta, jossa huhujen mukaan elää dinosauruksia, ja lähtee sinne yksin. Yhdysvalloissa Ian Malcolm saa Levinen hänelle lähettämän palasen dinosauruksen nahkaa ja sattumalta saa kuulla yhdessä "Doc" Thornen kanssa radiopuhelimesta Levinen avunpyynnön. He lähtevät saarelle Eddie Carr -nimisen mekaanikon kanssa ja ottavat mukaansa Levinelle tutkimuksia varten tilatut varusteet. Samaan aikaan Lewis Dodgson, joka on InGenin kanssa kilpailleen Biosyn-yrityksen geneetikko, on kahden työtoverinsa kanssa saapumassa saarelle aikomuksenaan varastaa dinosaurusten munia. Villieläinten tutkija Sarah Harding saapuu Dodgsonin ryhmän mukana saarelle ja kohtaa siellä Malcolmin pelastusryhmän. Dodgsonin suunnitelmat kariutuvat, kun hänen työtoverinsa saavat surmansa ja hän jää pulaan saarelle. Myöhemmin Eddie tuo loukkaantuneen tyrannosauruksen poikasen pelastusryhmän asuntovaunuun, ja Malcolm ja Harding alkavat hoitaa sen murtunutta jalkaa. Samana iltana kaksi aikuista tyrannosaurusta hyökkää heidän autojensa kimppuun haavoittaen Malcolmia ja tuhoten toisen asuntovaunuista. == Kirjassa esiintyvät hirmuliskot == *Apatosaurus *Carnotaurus *Gallimimus *Hypsilophodon *Maiasaura *Mussaurus *Pachycephalosaurus *Parasaurolophus *Procompsognathus *Stegosaurus *Triceratops *Tyrannosaurus rex *Velociraptor *Mahdollisesti myös Othnielia tai Microceratops. == Lähteet == == Aiheesta muualla == * Kadonnut maailma Michael Crichtonin kotisivuilla: Arkistoitu. 30.10.2006 * Eija Elo: Kadonnut maailma. Aikakone (1996). Luokka:Jurassic Park Luokka:Yhdysvaltalaiset tieteisromaanit Luokka:Jännitysromaanit Luokka:Vuoden 1995 kirjat
Kōben maanjäristys 1995

Kōben maanjäristys oli Japanissa 17. tammikuuta 1995 sattunut maanjäristys, joka ravisteli Kōben puolentoista miljoonan asukkaan kaupunkia. Se oli voimakkuudeltaan Mw 6,9. Yli kuusi tuhatta ihmistä sai surmansa, ja taloudelliset menetykset olivat yli 200 miljardia Yhdysvaltain dollaria. Se oli Japanin pahin maanjäristys vuoden 1923 Suuren Kantōn maanjäristyksen jälkeen. Järistyksen keskus sijaitsi 30 kilometrin päässä Kōbesta Awajishiman saaren alla noin 20 kilometrin syvyydessä. Järistys tuhosi lähes 100 000 rakennusta ja katkaisi kaupungin puhelinlinjat ja sähköt. Rakennusten lämmityslaitteiden saamat vauriot aiheuttivat myös tulipaloja. Järistys tapahtui kolmen mannerlaatan törmäysvyöhykkeellä: Tyynenmeren laatan, Euraasian laatan ja Filippiinien laatan. ==Lähteet== ==Aiheesta muualla== *Japani maanjäristyksen kourissa 1995 Luokka:Kōbe Luokka:Maanjäristykset Japanissa Luokka:Vuoden 1995 maanjäristykset
The Blue Light

The Blue Light () on vuonna 2003 valmistunut japanilainen draamaelokuva, jonka on ohjannut Yukio Ninagawa. Elokuva perustuu Yûsuke Kishin kirjaan. ==Rooleissa== * Kazunari Ninomiya – Shuuichi Kushimori * Aya Matsuura – Noriko Fukuhara * Kumiko Akiyoshi – Yuuko Kushimori * Anne Suzuki – Haruka Kushimori * Baijaku Nakamura – Eiji Yamamoto Luokka:Japanilaiset draamaelokuvat Luokka:Vuoden 2003 japanilaiset elokuvat
Karoliina Blackburn

Karoliina Blackburn (s. 23. marraskuuta 1972 Helsinki) on suomalainen näyttelijä. Hän on näytellyt sekä teatterissa, televisiossa että elokuvissa. Hän on julkaissut myös satukirjan. Blackburn on tehnyt vuodesta 1998 alkaen kymmenkunta roolia Tampereen Työväen Teatterissa ja 2010-luvulla näytellyt Teatteri Siperiassa. Blackburn on naisten thainyrkkeilyn Suomen mestari vuodelta 2004 alle 60 kilogramman sarjassa. == Yksityiselämä == Hän on avoliitossa näyttelijä Tommi Raitolehdon kanssa ja heillä on yhteinen lapsi. Aiemmin Blackburn on ollut kihloissa thainyrkkeilyvalmentaja Pertti Nurmen kanssa. == Bibliografia == * * == Filmografia == Elokuvat Elokuvat Elokuvat Vuosi Nimi Rooli 2000 Badding Mari 2003 Kohtalon kirja Sofia 2005 Irmeli ja auto Nelli 2005 Game Over rikos­komisario Karoliina Ranta 2005 Star Wreck: In the Pirkinning P-liiton tiede­upseeri 2008 Blackout lääkäri 2009 Skeleton Crew sairaan­hoitaja 2012 Taistelu Näsilinnasta 1918 sairaan­hoitaja 2012 Nightmare – painajainen merellä Tessa Nylund 2014 Nightmare 2 – Painajainen jatkuu Tessa Nylund 2015 Vares – Sheriffi Milla 2021 70 on vain numero poliisi baarissa 2024 (Pri)sons Madame Lyhytelokuvat Lyhytelokuvat Lyhytelokuvat 1996 Abiel sairaan­hoitaja 2000 Lohdutusseremonia Paula 2010 Korpin laulu Eila Televisioelokuvat Televisioelokuvat Televisioelokuvat 2004 Capone Ella Televisio Televisio Televisio Vuosi Sarja Rooli 1996 Lihaksia ja luoteja nainen parkki­paikalla 1998 Lääkärit tulessa Marketta 1999 Salatut elämät Stephanie 2000 Salatut elämät ilotyttö 2000–2001 Mankeli useita 2000–2002 Hovimäki Ulla Lindhof 2002 Kylmäverisesti sinun Katariina 2003 Tie Eedeniin Niina Ilves 2005 Meidän jengi Hanna Kari­koski 2005 Suuri Seikkailu juontaja 2008 Sitoutumisen alkeet Seija 2008 Elixir juontaja 2012 Stalkkeri Kristiina 2009–2013 Pirunpelto Anni Kantonen 2015 Haamukirjoittaja Niinis 2016 Neiti Etiketti neiti Etiketti 2018–2020 Ex-onnelliset Hanna 2018 Kummeli esittää: Kontio & Parmas vastaan­otto­virkailija 2018 Sorjonen perheen­äiti 2018 Uusi päivä Helena 2019 Pirjo maskeeraaja 2021 Maria Kallio Titta Sainio Koskinen Meri Kiviniemi 2022 Kansan vihollinen Heli Välimaa Poikani Joel rikoskonstaapeli Vartiainen Pysäyttäkää Nyqvist presidentti Syke Rinna Almi 2023 Piiritys Ritva Santavuori 2023 Hormonit! Elena 2024 Hautalehto: Rakennus 31 Liisa Salminen Joulukalenteri: Kiltteyskriisi Korvatunturilla Muori == Lähteet == == Aiheesta muualla == * Luokka:Suomalaiset näyttelijät Luokka:Suomalaiset thainyrkkeilijät Luokka:Vuonna 1972 syntyneet Luokka:Elävät henkilöt
Pikku myyjätär

Pikku myyjätär on Georg Malmsténin ohjaama suomalainen elokuva vuodelta 1933. Elokuvan ensi-ilta oli 3. joulukuuta 1933 Kino-Palatsissa Helsingissä. Elokuva oli Havi Osakeyhtiön tilaama ja siinä esiteltiin myös yhtiön tuotteita. Elokuvaa esitettiin 1930-luvulla kaksoisnäytännöissä yhdessä elokuvan Herrat täysihoidossa kanssa. ==Näyttelijät== * Kaarlo Angerkoski - Kalle, musiikkiopistolainen * Martta Kontula - Pikku myyjätär * Heikki Välisalmi - Herra Keinänen * Hilja Jorma - Rouva Keinänen * Ellen Parviainen - Elsa Keinänen * Eero Eloranta - Jaakko, kauppakoululainen * Siiri Palmu - Mari, palvelijatar * Ella Eronen - Eräs ostaja * Kaija Suonio - Pyykkäri * Juhani Turunen - Juhani Keinänen * Greta Pitkänen - Nainen kutsuilla * Laila Richter - Nainen kutsuilla == Muut tekijät == * Theodor Luts - käsikirjoitus, kuvaus, leikkaus * Georg Malmstén - käsikirjoitus, musiikki * Oiva Turunen - käsikirjoitus * Rafael Ylkänen - äänitys * Carl Fager - lavastus * Armas Fredman - lavastus, studiopäällikkö * Aarne Kuokkanen - naamiointi * Risto Orko - tuotantopäällikkö * Aarne Wuorenheimo - tuottaja * Sulo Tammilehto - kamera-assistentti * Hugo Ranta - äänitysassistentti * Kosti Lehtinen - valokuvat == Lähteet == Luokka:Suomalaiset mustavalkoelokuvat Luokka:Vuoden 1933 suomalaiset elokuvat
Chūetsun maanjäristys 2004

Chūetsun maanjäristys 2004 oli Japanissa 23. lokakuuta 2004 sattunut maanjäristys, joka ravisteli Honshūn saarta. Se oli voimakkuudeltaan 6,6 MW. Maanjäristyksen keskus oli lähellä Honshun länsirannikkoa 85 km Naganosta ja 195 km Tokiosta. 39 ihmistä sai surmansa, 3 000 loukkaantui ja 100 000 joutui jättämään kotinsa. == Lähteet== Luokka:Vuoden 2004 maanjäristykset Luokka:Maanjäristykset Japanissa
Monen monta mukavaa

Monen monta mukavaa on Ella Lahtisen ensimmäinen sooloalbumi. Ennen tätä albumia hän on laulanut Tenavatähti 1992 -levyllä. Levy on lastenmusiikkia ja sillä on uskonnollinen teema. Levyn on julkaissut helluntailainen Ristin Voitto ry. == Kappaleet == #Positiivinen posetiivi #Ahkera majava #Tahdon auttaa #Neljä kivaa #Kesäleirilaulu #Sydämellä Jeesuksen #Lapsen maailma #Elämä on ihanaa #Enkelin kuva #Pelkäänkö mä mitään #Aamusta iltaan #Hyvää yötä kaikki Luokka:Vuoden 1992 esikoisalbumit Luokka:Tenavatähtien sooloalbumit Luokka:Ella Lahtisen albumit